b'\n_START_ARTICLE_\nHermafrodit\n_START_PARAGRAPH_\nHermafrodit ali dvospolnik je organizem, pri katerem se hkrati pojavijo mo\xc5\xa1ki in \xc5\xbeenski spolni znaki. Izraz hermafrodit izvira iz gr\xc5\xa1\xc4\x8dine. V gr\xc5\xa1ki mitologiji je bil Hermafrodit dvospolno bo\xc5\xbeansko bitje, prevzeto iz Orienta in od 4. stoletja pr. n. \xc5\xa1t. \xc4\x8da\xc5\xa1\xc4\x8deno med Grki. Hermafroditizem - dvospolnost je normalen pojav pri \xc5\xa1tevilnih rastlinah (dvospolne cvetnice) in \xc5\xbeivalih (npr. pol\xc5\xbei, de\xc5\xbeevniki). Pri enospolnih \xc5\xbeivalih je to redka spolna nepravilnost (npr. pri metulju, ko je vsaka polovica telesa drugega spola). Pri \xc4\x8dloveku je ta pojav redek, \xc4\x8deprav se pojavlja. Stopnja izra\xc5\xbeanja zna\xc4\x8dinlnosti drugega spola je lahko zelo razli\xc4\x8dna, za osebke re\xc4\x8demo tudi, da so interseksualni - med spoloma (angl. tudi intersex).\n_START_SECTION_\nNaravna sprememba spola pri ribah\n_START_PARAGRAPH_\nHermafroditi so vmesna stopnja pri naravni spremembi spola, ki se pojavlja pri nekaterih ribah. Pri protandriji se osebek rodi kot samec, nakar lahko zamenja spol. Primer je oran\xc5\xbena klovnovska ribica (Amphiprion ocellaris), ki zivi v majhnih skupinah z eno samico. \xc4\x8ce ta pogine, eden od samcev zamenja spol. Protoginija je obraten pojav, samica postane samec. Primer so ustna\xc4\x8de.\n_START_SECTION_\nPri sesalcih\n_START_PARAGRAPH_\nPri vi\xc5\xa1jih vreten\xc4\x8darjih lahko pojav razdelimo na genetsko pogojen - deden ali spro\xc5\xbeen s strani okoljskih faktorjev - hormonov. Pri kozah je interseksualnost stanje, pri katerem ima posamezna \xc5\xbeival mo\xc5\xa1ke in \xc5\xbeenske anatomske zna\xc4\x8dilnosti na razli\xc4\x8dnih stopnjah. Vzrok je kriti\xc4\x8dni izbris 11,7-kb elementa DNA, ki vsebuje predvsem ponavljajo\xc4\x8da zaporedja. Interseksualnost je recesivna dedna lastnost. Stranski u\xc4\x8dinek mutacije je tudi brezro\xc5\xbenost, ki je dominantna lastnost in se pojavlja pri obeh spolih. Interseksualne koze niso plodne._NEWLINE_Freemartinizem (tudi free-martin) je ekonomsko pomembnej\xc5\xa1i. Gre za pojav pri govedu, v primeru dvoj\xc4\x8dkov razli\xc4\x8dnih spolov bo v maternici zarodek-samec s svojimi hormoni spro\xc5\xbeil maskulinizacijo zarodka-samice. Pojav je pri govedu povsem obi\xc4\x8dajen, pri drugih vrstah je bil opa\xc5\xbeen le redko.'